શાહરૂખે બોલિવૂડમાં સફળતાની સીડી ચડવાની શરૂઆત કરી ત્યારથી તેમની ફિલ્મોમાં આ કોમન ફોર્મ્યૂલા જોવા મળ્યો છે. ફિલ્મ 'ડર'માં તેમણે જૂહી ચાવલાના પાગલ પ્રેમીની ભૂમિકા ભજવી હતી, જેમાં જૂહી પહેલેથી જ સની દેઓલની પ્રેમિકા હોય છે. 'અંજામ'માં માધુરીને પ્લેનમાં જોઇ શાહરૂખ તેના પ્રેમમાં પડે છે, જ્યારે કે માધુરી પહેલેથી જ દીપક તિજોરીની પત્ની હોય છે. ફિલ્મ 'કોયલા'માં શાહરૂખ અમરીશ પુરીની પત્ની માધુરીને લઇને ભાગી જાય છે.